Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 8 ก.พ.60
8 ก.พ. 2560

Daily View – P.M. – บล.กสิกรไทย
 
Tactical Move 
 
เดินเกมกลยุทธ์บ่าย         
SET Index ปรับขึ้น 7.31 จุด (+0.46%) ปิดภาคเช้าที่ 1,589.83 จุด ด้วยมูลค่าการซื้อขาย 28,775.12 ลบ.
Most Positive Impact: ADVANC (1.36 จุด), AOT (1.16 จุด), TRUE (0.68 จุด)
Most Negative Impact: PTT (-1.16 จุด), SCC (-0.24 จุด), PTTEP (-0.20 จุด)
 
แนวโน้มตลาดบ่าย
เช้านี้ตลาดค่อนข้างสดใส แม้ตลาดเพื่อนบ้านส่วนใหญ่ล้วนปิดแดง นอกจากนี้ตลาดไทยยังมีปริมาณการซื้อขายที่มากกว่าเฉลี่ยนับตั้งแต่ต้นปีที่ 2.6 หมื่นลบ. โดยกลุ่มที่หนุนตลาดได้แก่ กลุ่ม ICT (+2.94 จุด) กลุ่มขนส่ง (+1.40 จุด) และกลุ่มอสังหาฯ (+1.10 จุด) คาดว่าหุ้นขนาดกลาง – เล็ก จะยังคงมีแรงซื้อเพื่อเก็งกำไรผลประกอบการอย่างต่อเนื่อง ทั้งประกัน อาหาร การเงิน ค้าปลีก มองว่าแรงซื้อดังกล่าวจะอยู่กับตลาดไปจนถึงช่วงสัปดาห์หน้า เพื่อเก็งประกอบการของแต่ละบริษัทที่จะมีการเร่งรายงานกันอย่างหนักในช่วง 14 – 28 ก.พ. กว่า 540 บริษัท
สำหรับหุ้น MEGA ที่ปรับลงมาแรงกว่า 4.6% นั้น เรามองว่าเป็นโอกาศน่าเก็บสะสม เนื่องจาก เราคาดว่ากำไรสุทธิของ MEGA จะยังคงสามารถทำจุดสูงสุดใหม่ได้ในไตรมาส 4/2559 ที่ 301 ลบ. เติบโต 11.1% YoY และ 79.5% QoQ ซึ่งคาดว่าจะประกาศในวันที่ 23 ก.พ. นี้ โดยการเติบโตเชิง YoY น่าจะถูกผลักดันจากรายได้ที่เติบโตแข็งแกร่งของทั้งธุรกิจ MegaWeCare และ Maxxcare ส่วนการเติบโตเชิง QoQ ยังถูกผลักดันจากปัจจัยฤดูกาลที่เป็นหน้าขายสำหรับ MegaWeCare
ในไตรมาสนี้ ซึ่งจะช่วยเพิ่มทั้งรายได้และอัตรากำไรขั้นต้นในเชิง QoQ ปัจจุบันราคาหุ้นเทรดอยู่ที่ PE 22x คิดเป็น -0.25 S.D. และต่ำกว่าเฉลี่ยกลุ่มที่ 27x
บ่ายนี้ติดตามการประชุมคณะกรรมการนโยบายการเงินธนาคารกลางแห่งประเทศไทย (กนง.) คาดว่าจะยังคงอัตราดอกเบี้ยนโยบายไว้ที่ระดับ 1.5% ต่อไปตามเดิม 
กลยุทธ์การลงทุนเน้น Very Selective Buy เลือก BBL KTB เป็น Top Pick ในกลุ่มธนาคารฯ อื่นๆระยะสั้นเลือกสะสมหุ้นหวังผลประกอบการเด่น SAWAD MEGA BIG CHG และหุ้นปันผลสูง KKP LH SPCG GLOW และถือ PTTEP เพื่อ Let Profit Run ต่อเนื่อง
หุ้นแนะนำ: SAWAD MEGA CHG KKP SPCG 
หุ้นเก็งกำไรระยะสั้น: RS เป้าหมาย 10.30 บาท ตัดขาดทุน 9.50 บาท 
 
Alternative Trading: 
SET50 Futures: S50H17 สถานะ long ที่ 988 จุด ถือต่อเล็งทำกำไรที่ 1,000 จุด     
 